Αρνί με μαραθόριζες: μια κρητική πασχαλιάτικη συνταγή
Το φαγητό μας ετοιμάζεται σε χαμηλή φωτιά και σιγοβράζει ώσπου να μαλακώσουν οι μαραθόριζες.
1½ κιλό αρνάκι γάλακτος, μπούτι, κομμένο σε 6 μερίδες, 4 φρέσκα κρεμμυδάκια, ψιλοκομμένα, 200 ml κρασί λευκό, ξηρό, 4 σκελίδες σκόρδου, ολόκληρες, 1½ κιλό μαραθόριζα, καθαρισμένη και κομμένη σε λεπτές φέτες (ξεχωρίζουμε και κρατάμε στην άκρη τις μικρές φουντίτσες μάραθου), χυμός από 1/2 - 1 λεμόνι, 100 ml ελαιόλαδο, αλάτι, πιπέρι φρεσκοτριμμένο
Για να φτιάξουμε αρνί με μαραθόριζες, αρχικά αλατίζουμε το αρνί. Σε μια κατσαρόλα ζεσταίνουμε σε δυνατή φωτιά το μισό ελαιόλαδο και σοτάρουμε το αρνί για περίπου 5 - 6 λεπτά, μέχρι να πάρει χρώμα από όλες τις μεριές. Προσθέτουμε το κρεμμύδι και σοτάρουμε για ακόμη 1 λεπτό. Ρίχνουμε το κρασί, αφήνουμε 2 λεπτά να εξατμιστεί το αλκοόλ και προσθέτουμε το σκόρδο, αλάτι, πιπέρι και 100 ml νερό. Χαμηλώνουμε τη φωτιά, σκεπάζουμε την κατσαρόλα και σιγομαγειρεύουμε το αρνί για περίπου 1 ώρα, μέχρι να μαλακώσει.Ρίχνουμε τη μαραθόριζα και το υπόλοιπο ελαιόλαδο και σιγοβράζουμε το φαγητό με σκεπασμένη την κατσαρόλα για άλλα 15 λεπτά, μέχρι να μαλακώσει και η μαραθόριζα. Ρίχνουμε τα φυλλαράκια του μάραθου που είχαμε κρατήσει στην άκρη, το χυμό λεμονιού και αποσύρουμε από τη φωτιά.Ελέγχουμε το αλατοπίπερο και σερβίρουμε το αρνί με τις μαραθόριζες.
Αρνί,Κρασί,Μάραθος,Πάσχα